ନୂଆଦିଲ୍ଲୀଃ ଗୋଟିଏ ପରେ ଗୋଟିଏ ବିବାଦୀୟ ମନ୍ତବ୍ୟ ଦେଇ ବିବାଦରେ ଛନ୍ଦି ହେବାରେ ଲାଗିଛନ୍ତି ଅଭିନେତ୍ରୀ କଙ୍ଗନା ରାଣାୱତ । ଇନଷ୍ଟାଗ୍ରାମରେ ଜାତିର ପିତା ମହାତ୍ମା ଗାନ୍ଧୀଙ୍କୁ ନେଇ ଏପରି କିଛି ପୋଷ୍ଟ କରିଛନ୍ତି ଯାହାକୁ ନେଇ ପୁଣି ବିବାଦ ବଢିଛି ।
ଦେଶର ସ୍ୱାଧୀନତା ଉପରେ କଟୁ ମନ୍ତବ୍ୟ ଦେଇ ବିବାଦକୁ ଆସିବା ପରେ ଏବେ ପୁଣି ସେ ମହାତ୍ମା ଗାନ୍ଧୀଙ୍କୁ ନେଇ ବିବାଦୀୟ ମନ୍ତବ୍ୟ ଦେଇଛନ୍ତି । ଇନଷ୍ଟାଗ୍ରାମରେ ଏକ ଖବରକାଗଜର କଟିଙ୍ଗ ପୋଷ୍ଟ କରିବା ସହ ସେ ଲେଖିଛନ୍ତି ଯେ, ଆପଣ ଗାନ୍ଧୀଙ୍କ ପ୍ରଶଂସକ ହୋଇଥିବେ ନଚେତ୍ ନେତାଜୀଙ୍କ ସମର୍ଥକ ହୋଇଥିବେ । ହେଲେ ଦୁଇ ଜଣଙ୍କୁ ଏକାସାଙ୍ଗରେ କେବେବି ସମର୍ଥନ କରିପାରିବେ ନାହିଁ । ମହାତ୍ମା କ୍ଷମତାର ଆଶାୟୀ ଥିଲେ । ସେ ଭାରି ଚାଲାକ ଥିଲେ। ତାଙ୍କର ଏପରି ମନ୍ତବ୍ୟ ପରେ କଂଗ୍ରେସ ନେତା କଙ୍ଗନାଙ୍କୁ କଡା ସମାଲୋଚନା କରିଛନ୍ତି ।
